આઇપીએલની મેચની યજમાની મહામુશ્કેલીએ મળવાની સાથે જ તેના આયોજનને લઈને રાજ્ય સરકારની મુશ્કેલીઓ વધી ગઈ છે. આરસીએ સાથે સંકલન સાધીને આ મેચોના આયોજન માટે રાજ્યના રમતગમત પ્રધાન ગજેન્દ્રસિંહ ખીંવસરની ભાગદોડ શરૂ થઈ ગઈ છે. ખીંવસર રમત પરિષદના અધિકારીઓ અને આરસીએના પદાધિકારીઓ સાથે મેચના આયોજનને લઈને સવારથી જ મંત્રણાઓ કરી રહ્યા છે, જોકે બીસીસીઆઇ અને આઇપીએલ મેનેજમેન્ટે જયપુરમાં મુંબઈ ઇન્ડિયન્સની ત્રણ ઘરેલુ મેચના આયોજનને લીલી ઝંડી એ શરતે જ આપી છે કે આયોજનમાં આરસીએની કોઈ ભાગીદારી ના હોવી જોઈએ.